การนับคะแนนของเขตเลือกตั้งที่ 33 กรุงเทพมหานคร (เขตบางพลัด) 	เจ้าพนักงานผู้ดำเนินการเลือกตั้งได้ดำเนินการตามข้อ 169 – 181 แห่งระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎร พ.ศ.2566 	ซึ่งคณะกรรมการประจำหน่วยเลือกตั้งทั้ง 117 หน่วย ได้ดำเนินการนับคะแนน ณ ที่เลือกตั้ง ต่อหน้าประชาชนโดยเปิดเผยและติดต่อกันจนเสร็จ โดยมีการแบ่งกรรมการประจำหน่วยเลือกตั้งเป็นสองชุด เพื่อนับคะแนนเลือกตั้งสมาชิกสภาผู้แทนราษฎรแบบแบ่งเขตเลือกตั้งและแบบบัญชีรายชื่อ โดยมีการชูบัตรเลือกตั้งโดยเปิดเผยให้ผู้ที่อยู่ในบริเวณที่เลือกตั้งได้เห็นด้วย และขีดคะแนนลงในแบบขีดคะแนน (ส.ส 5/11 และ ส.ส.5/11(บช)) จำนวนอย่างละ 3 ชุด โดยมีกรรมการประจำหน่วยเลือกตั้งลงลายมือชื่อไว้เป็นหลักฐาน และจัดทำรายงานผลการนับคะแนนเลือกตั้ง (ส.ส.5/18 และ ส.ส.5/18 (บช)) จำนวนอย่างละสามชุด โดยปิดไว้ ณที่เลือกตั้ง ใส่ในถุงวัสดุใส และส่งให้คณะกรรมการการเลือกตั้งประจำเขตเลือกตั้ง (เขตบางพลัด) 	หลังจากคณะกรรมการประจำหน่วยเลือกตั้งและเจ้าหน้าที่ตำรวจได้ดำเนินการนับคะแนนเรียบร้อยแล้ว จึงได้นำส่งหีบบัตรเลือกตั้ง และเอกสารสำคัญต่างๆ ณ สำนักงานเขตบางพลัด คณะกรรมการการเลือกตั้งประจำเขตเลือกตั้ง (เขตบางพลัด) จึงได้ดำเนินการตามข้อ 214 แห่งระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎร พ.ศ.2566 โดยรวมผลการนับคะแนนทั้ง 117 หน่วยเลือกตั้ง จากรายงานผลการนับคะแนนเลือกตั้ง (ส.ส.5/18 และ ส.ส.5/18 (บช)) จากคณะกรรมการประจำหน่วยหน่วยเลือกตั้ง เพื่อดำเนินการประกาศผลการนับคะแนนเลือกตั้งของเขตเลือกตั้งที่ 33 กรุงเทพมหานคร (เขตบางพลัดและเขตบางกอกน้อย ยกเว้นแขวงศิริราช) การนับคะแนนของสำนักงานเขตบางพลัดจึงดำเนินการด้วยความโปร่งใสและไร้ทุจริต เพราะได้ดำเนินการตามระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎร พ.ศ.2566
การนับคะแนนไม่โปร่งใส
ตำหนิ ผู้อำนวยการเขตบางพลัด แก้ปัญหาล่าช้ามาก หลีกเลี่ยงการตอบคำถามของประชาชน พูดจากลับไปกลับมา ไม่ชัดเจน สุดท้าย ไม่เหมาะสมกับตำแหน่งผู้บริหารเขตของกรุงเทพมหานคร